paragraph_text: Katolička Crkva u Indoneziji (indon. Gereja Katolik di Indonesia) dio je svjetske Katoličke Crkve pod duhovnim vodstvom pape i rimske kurije, na teritoriju Republike Indonezije. Broji više od osam milijuna vjernika (2018.), a ustrojena je u deset nadbiskupija (ujedno i metropolija), dvadeset i sedam biskupija te vojni ordinarijat.<ref> Catholic Church in Republic of Indonesia gcatholic.org. Pristupljeno 18. siječnja 2022. Na području Indonezije, uz dijecezanske svećenike i časne sestre, u pastoralnom, misijskom i karitativnom radu djeluju isusovci, misionari Presvetoga Srca Isusova i verbiti.